গত দু’দিনে অনেকটাই বেড়ে গেল সোনা ও রুপোর দাম!

ওয়েব ডেস্ক : ২০২৫ সালের পর ২০২৬ সালেও হু হু করে দাম বাড়ছে সোনা (Gold) ও রুপোর (Silver)। গত ত সপ্তাহের শেষ থেকে এই দাম বাড়তে শুরু করেছিল। চলতি সপ্তাহেও সেই প্রবণতা বজায় রয়েছে। সোনার দাম তো বেড়েছেই, কিন্তু রুপোর দাম নতুন রেকর্ড তৈরি করেছে। বিশ্ব বাজার ও ভারতের মাল্টি কমোডিটি এক্সচেঞ্জে অনেকটাই বেড়েছে রুপোর দাম।

গত দু’দিনে কলকাতার বাজারে সোনার দাম (Gold Price) অনেকটাই বেড়েছে। ২৪ ক্যারাটের ১০ গ্রাম সোনার দাম বেড়েছে ১ হাজার ৬৫০ টাকা। ২২ ক্যারাট গয়না সোনার দাম প্রতি ১০ গ্রামে বেড়েছে ১ হাজার ৬০০ টাকা। অন্যদিকে প্রতি কেজিতে রুপোর দাম (Silver Price) বেড়েছে ২০ হাজার ৪৫০ টাকা।

আরও খবর : ‘উন্নয়নের পাঁচালি’ নিয়ে আজই রঞ্জিত মল্লিকের বাড়িতে অভিষেক

কলকাতায় (Kolkata) প্রতি ১০ গ্রাম ২৪ ক্যারাট পাকা সোনার দাম বেড়ে হয়েছে ১ লক্ষ ৪২ হাজার ১৫০ টাকা। ১০ গ্রাম খুচরো পাকা সোনার বারের দাম হয়েছে ১ লক্ষ ৪২ হাজার ৯০০ টাকা। ২২ ক্যারাটের প্রতি ১০ গ্রাম হলমার্কযুক্ত গয়না সোনার দাম বেড়ে হয়েছে ১ লক্ষ ৩৫ হাজার ৮০০ টাকা। প্রতি কেজি রুপো পাওয়া যাচ্ছে ২ লক্ষ ৭৮ হাজার ৫৫০ টাকায়।